Na temelju članaka 16. i 60. Zakona o turističkim zajednicama i promicanju hrvatskog turizma („Narodne novine“ 52/19 i 42/20) i članka 17. (14) Statuta Turističke zajednice grada Supetra, Skupština Turističke zajednice grada Supetra na svojoj 3. redovnoj (elektronskoj) sjednici održanoj 25.- 31.03.2021. godine donosi

**ZAKLJUČAK I MIŠLJENJE**

**O PROVEDENOM NADZORU POSLOVANJA**

**TURISTIČKE ZAJEDNICE GRADA SUPETRA**

**I.**

Temeljem Ugovora o obavljanju dogovorenih postupaka u vezi s obavljanjem nadzora poslovanja Turističke zajednice Grada Supetra (10/21) Turistička zajednica Grada Supetra angažirala je revizorsku kuću „Kalibović i partneri d.o.o.“ (Revizor) u svrhu provedbe nadzora nad poslovanjem Turističke zajednice grada Supetra u 2020.g.

**II.**

Revizor je obavio nadzor u TZ grada Supetra na temelju odredbi Zakona o turističkim zajednicama i promicanju hrvatskog turizma, a sukladno odredbama posebnih propisa kojima se uređuje rad neovisnih revizora. Sukladno čl. 16. Zakona o TZ, izvršen je nadzor nad:

1. vođenjem poslova turističke zajednice u razdoblju od 01.01. - 31.12. 2020. godine;
2. materijalnim i financijskim poslovanjem i raspolaganjem sredstvima TZ
3. izvršenjem i provedbom programa rada turističke zajednice u razdoblju od 01.01. do 31.12. 2020. godine.

Izvješće o utvrđenom stanju vezano za obavljanje nadzora poslovanja TZ grada Supetra dostavljeno je svim članovima Skupštine TZ grada Supetra.

**III.**

1. **Vođenje poslova Turističke zajednice grada Supetra**
2. Utvrđeno je da TZ grada Supetra posluje po zakonima koji definiraju rad sustava turističkih zajednica.
3. TZ ne primjenjuje u cijelosti čl. 13 Pravilnika o sustavu financijskog upravljanja i kontrola te izradi i izvršavanju financijskih planova neprofitnih organizacija (NN 121/14), u nastavku Pravilnik, koji nalaže da se plan prihoda i rashoda priprema najmanje na razini „skupine“ iz Računskog plana za neprofitne organizacije.
4. Nalaže se izraditi plan prihoda i rashoda za 2021.g. najmanje na razini **„skupine“** iz Računskog plana za neprofitne organizacije, sukladno članku 13 Pravilnika, najkasnije do 31.ožujka 2021.g.
5. Utvrđuje se da su doneseni svi poslovnici i akti propisani Zakonom i Statutom.
6. Statut je usklađen sa Zakonom o turističkim zajednicama i promicanju hrvatskog turizma,
7. Interni akti (Poslovnik o radu turističkog vijeća i Pravilnik o organizaciji rada u Turističkom uredu) nisu usklađeni sa Statutom koji je na snazi od rujna 2020. godine,
8. Nalaže se uskladiti navedene interne akte sa novim Statutom najkasnije do 30.rujna 2021.g.
9. Nakon provjere broja, dinamike i sadržaja sjednica Skupštine TZ grada Supetra u predmetnom razdoblju utvrđuje se da je Skupština izvršavala sve poslove definirane Zakonom o turističkim zajednicama i promicanju hrvatskog turizma, te da su sjednice održane sukladno planiranoj dinamici održavanja u skladu sa Statutom i Poslovnikom o radu Skupštine.
10. Nakon provjere broja, dinamike i sadržaja sjednica Turističkog vijeća TZ grada Supetra u predmetnom razdoblju utvrđuje se da je Turističko vijeće izvršavalo sve poslove definirane Zakonom o turističkim zajednicama i promicanju hrvatskog turizma, te da su sjednice održane sukladno planiranoj dinamici održavanja u skladu sa Statutom i Poslovnikom o radu Turističkog vijeća iz 2010. godine
11. Utvrđeno je da tijela TZ grada Supetra izvršavaju sve poslove definirane Zakonom i Statutom, što je vidljivo iz pribavljene dokumentacije kojom se potvrđuje takvo djelovanje TZ.
12. Program rada TZ grada Supetra za 2020. godinu usklađen sa standardima u sustavu turističkih zajednica.
13. TZ grada Supetra nema s Gradom Supetrom potpisan zajednički program suradnje u skladu sa člankom 26. Zakona o TZ.
14. Godišnje financijsko izvješće za 2020. godinu doneseno je sukladno Zakonu o TZ i standardima u sustavu turističkih zajednica.
15. TZ grada Supetra sastavila je Upitnik o funkcioniranju sustava financijskog upravljanja i kontrola za 2019. i 2020. godinu.

Zajednica nema usvojene pisane ***procedure financijskog poslovanja*** koje se zahtijevaju u skladu s *Pravilnikom o sustavu financijskog upravljanja i kontrola te izradi i izvršavanju financijskih planova neprofitnih organizacija.*

1. Nalaže se izraditi i usvojiti pisane ***procedure financijskog poslovanja*** koje se zahtijevaju u skladu s *Pravilnikom* , najkasnije do 30.rujna 2021.g.
2. **Materijalno i financijsko poslovanje i raspolaganje sredstvima TZ**
3. Podaci u financijskim izvještajima TZ grada Supetra za 2020. godinu odgovaraju podacima iskazanim u poslovnim knjigama, odnosno podacima u bruto bilanci turističke zajednice za 2020. godinu.
4. Utvrđeno je da je TZ grada Supetra u 2020. godini ostvarila višak

prihoda nad rashodima u iznosu od 107.836 kuna. Zajednica na dan bilance ima veću kratkotrajnu imovinu od kratkoročnih obveza za 217.786 kuna, što znači da je TZ na dan bilance likvidna, odnosno ima dovoljno sredstava za podmirivanje tekućih obveza.

1. Sa sredstvima Turističke zajednice grada Supetra raspolaže se u skladu s programom rada, odlukama tijela turističke zajednice, te utvrđenim ovlastima.
2. TZ nema definiran maksimalni iznos novčanih sredstva do kojeg Direktor može raspolagati bez odluke Turističkog vijeća.
3. Nalaže se definiranje maksimalnog mjesečnog ili godišnjeg novčanog iznosa do kojeg direktor TZ može raspolagati bez odluke Turističkog vijeća, najkasnije do 30.rujna 2021.g.
4. **Izvršenje i provedba programa rada turističke zajednice**
5. Program rada TZ grada Supetra za 2020. godinu napravljen je u skladu sa Zakonom o turističkim zajednicama i promicanju hrvatskog turizma i sukladno Pravilniku o sustavu financijskog upravljanja i kontrola te izradi i izvršavanju financijskih planova neprofitnih organizacija, osim članka 13. Pravilnika temeljem čega je naložen ispravak (opisano u točki a) 3. ovog Zaključka).

Osim toga, kod analize izrade financijskog plana po aktivnostima uvidjeli smo da stavka „Prijenos prihoda prethodne godine“ nije ispravno popunjena

1. Nalaže se za realizaciju plana za 2021. godinu u redak „Prijenos prihoda prethodne godine“ unijeti podatak o višku prihoda iz prethodne godine, umjesto stanja novčanih sredstava na dan 31.12.2020. godine.
2. Turističko vijeće TZ grada Supetra donijelo je Odluku o donošenju Izmjena i dopuna Programa rada Turističke zajednice grada Supetra za 2020. godinu, kao i dokument Rebalans plana za 2020. godinu
3. Osim navedenog TZ nema pisanu proceduru koja bi osigurala kontrolu točnosti da su podaci koji se prenose iz Glavne knjige u postojeće pomoćne evidencije pravilno klasificirani prema aktivnostima, odnosno prema zahtjevima koji su propisani obveznim uputama (članak 55. Zakona).
4. Nalaže se donošenje pisane procedure kojom bi se osigurala kontrola točnosti podataka unesenih u pomoćne evidencije, a tima i točnosti podataka o ostvarenju koji se unose u *Izvješće o realizaciji programa rada sa financijskim planom*, sukladno članku 13. i članku 22. Pravilnika, najkasnije do 31.12.2021.g.
5. Turističko vijeće i Skupština TZ grada Supetra donijeli su Izmjene i dopune programa i plana za 2020. godinu.
6. Uvrđeno je da su ciljevi TZ grada Supetra postavljeni programom rada ostvareni u skladu s mogućnostima u danim okolnostima sveprisutne pandemije COVID 19.
7. U dokumentu Izvješće o realizaciji programa rada sa financijskim planom za 2020. godinu, navedena su odstupanja od planiranih iznosa prihoda i rashoda sa obrazloženjima za najznačajnija odstupanja.
8. Ukupne aktivnosti TZ grada Supetra realizirane su u promatranom razdoblju u znatno manjem opsegu u odnosu na planirane, upravo zbog pandemije bolesti covid 19, nemogućnosti odvijanja turističke sezone i zatvaranja tržišta, pri čemu su se provodile aktivnosti sukladno raspoloživim financijskim sredstvima i mogućnostima.

**IV.**

Zaključak i mišljenje Skupštine TZ grada Supetra, temeljem provedenog nadzora dostaviti će se TZ Splitsko – dalmatinske županije zajedno s dostavom izvješća o izvršenju programa rada.

**Predsjednica Turističke zajednice Grada Supetra**

**Ivana Marković**